Kui USA normid lubavad pidada tiigreid alates 4,5 m2 suurustes puurides, siis Easy Streetil sai iga tiiger endale 0,5 ha maad. Puumad ja leopardid said 6 korda, väikesed kaslased 16 korda lubatust laiema eluruumi, ilvesesuurused kaslased aga 275 m2 ettenähtud 22 m2 asemel. Külalised olid vapustatud puuride puhtusest ja loomade sõbralikkusest, aga ka sellest, et loomadele leiutati igasuguseid meelelahutusi - ka neile, kes ei pidanud külastajate vaatamist omaette meelelahutuseks. Eesmärgiks oli, et loomadel leiduks alati midagi teha, olgu see kilkide ja sisalike püüdmine, mänguasjadega mängimine või aedikutes maha raputatud ürtide nuusutamine.